New Epsilon TV

Το Νέο Epsilon TV (στυλιζαρισμένο ως E) είναι ελληνικός ιδιωτικός τηλεοπτικός σταθμός περιφερειακής εμβέλειας της Αττικής, με έδρα το Περιστέρι και ανήκει στον διαφημιστή και επιχειρηματία Φίλιππο Βρυώνη.

Από το Πάσχα του 2021, το πρόγραμμα του σταθμού αποτελείται αποκλειστικά από εκπομπές τηλεπωλήσεων, ενώ δεν περιλαμβάνει καθόλου ψυχαγωγικό πρόγραμμα, με αποτέλεσμα να χαρακτηριστεί ως "κανάλι ζόμπι", έχοντας ανάλογο ανταγωνίσιμο πρόγραμμα με το αδερφικό Extra Channel.

Τα κανάλια Extra και New Epsilon, αλλά και το New Epsilon Θεσσαλονίκης, διατηρούνται, είτε για να εξαγοραστούν, και να διεκδικήσουν μελλοντικά, μια από τις περιφερειακές άδειες στην Αττική και στην Κεντρική Μακεδονία αντίστοιχα, ή για να διεκδικήσουν μελλοντικά πανελλαδική θεματική άδεια (κάτι που ισχύει και για δεκάδες άλλους σταθμούς, τόσο στην Αττική, όσο και την επαρχία).

Σύγχυση και σύγκριση με το όνομα Epsilon
Από τις 11 Σεπτεμβρίου 2013 έως τις 24 Οκτωβρίου 2018 με την ονομασία Epsilon TV λειτουργούσε πανελλαδικό κανάλι η συχνότητα του οποίου ανήκε στον Φίλιππο Βρυώνη που το αγόρασε από το ΚΚΕ που το ξεκίνησε και λειτουργούσε ως 902 TV και το πούλησε στον επιχειρηματία Ιβάν Σαββίδη για να το μετονομάσει στο σημερινό Open TV.

Το περιφερειακό Νέο Epsilon TV, ουδεμία σχέση έχει με το παλιό εθνικής εμβέλειας, καθότι είναι διαφορετικές εταιρίες. Το πρώτο ανήκει στην Star Ελληνική Ραδιοτηλεοπτική Α.Ε. και το δεύτερο στην Ραδιοτηλεοπτική Α.Ε., το οποίο μετά την πώληση του δεύτερου, ο πρώην ιδιοκτήτης, έκλεψε το όνομα του παλιού, μετονομάζοντας στην ουσία το Νέο Κανάλι, σε Νέο Epsilon TV, χρησιμοποιώντας, στην ουσία τα ίδια σήματα με τον παλιό πανελλαδικό σταθμό.

Ιστορία
Το κανάλι ξεκίνησε την λειτουργία του με το όνομα Star Channel ή αλλιώς STV και ήταν κανάλι με πρόγραμμα τηλεπωλήσεων. Το 2008 μετονομάστηκε σε Shop TV, παραμένοντας στο ίδιο πρόγραμμα. Στις 15 Δεκεμβρίου του 2011, μετατρέπεται στην Ελληνική έκδοση του Βρετανικού Body in Balance, προβάλλοντας πρόγραμμα γιόγκα. Στα τέλη του 2012 πωλείται στον ιδιοκτήτη του Extra Channel, Φίλιππο Βρυώνη και από τις 25 Οκτωβρίου της χρονιάς εκείνης, λειτουργεί με 2 ονόματα (Zoom TV και GR), προβάλλοντας ενημερωτικό και ψυχαγωγικό πρόγραμμα.

Το κανάλι μετέδωσε το διάστημα 2012-2014, τις εκπομπές που τις παρουσίασαν μεταξύ άλλων, ορισμένα μεγάλα ονόματα της ελληνικής τηλεόρασης, όπως ο δημοσιογράφος και ιδιοκτήτης του τότε καναλιού, Μάκης Τριανταφυλλόπουλος με την ιστορική δημοσιογραφική εκπομπή Κίτρινος Τύπος, η ηθοποιός Έλντα Πανοπούλου με την ψυχαγωγική εκπομπή Ο Παλιός είναι Αλλιώς, ο Κώστας Χαρδαβέλλας με την ιστορική εκπομπή έρευνας Αθέατος Κόσμος, η Ματθίλδη Μαγγίρα με την εκπομπή +Εργασία, ο Πέτρος Κουσουλός με την εκπομπή Ρεπορτάζ, ο Ιταλός σεφ Βισέντζο Ζάννι με την εκπομπή μαγειρικής Εγώ... ο Ένζο και ο Βισέντζο, ο Παναγιώτης Χριστοδουλάκης με την εκπομπή Περιβάλλον SOS, ο αστρολόγος Χρήστος Ντούβλης με την αστρολογική εκπομπή Τα αστέρια σπίτι σας, ο Γιώργος Πολυχρονίου με την ψυχαγωγική εκπομπή G Polywood, ο Στέφανος Χίος με την εκπομπή Μακελειό κ.ά.

Ορισμένα από τα προγράμματα του Zoom / GR μεταδόθηκαν και από άλλα επαρχιακά κανάλια που σε αντίθεση με το Αθηναϊκό, έχουν άδεια γενικού - ενημερωτικού σταθμού (Δέλτα Τηλεόραση Θράκης, Δίον Τηλεόραση, XTV νυν ATLAS TV Κεντρικής Μακεδονίας, TV10 νυν FORMedia TV Θεσσαλίας, Κρήτη TV και Channel 4U νυν Νότος TV Ηρακλείου, Super B νυν ProNews Πάτρας, Ionian TV Ζακύνθου, Corfu Channel, Star Δράμας νυν Star Βορείου Ελλάδος, ΕΝΑ Channel Καβάλας, Flash TV Κοζάνης, Μεσόγειος TV Μεσσηνίας, Κόσμος TV και Ίριδα Τηλεόραση Δωδεκανήσου, Astra TV Θεσσαλίας, Δίκτυο 1 Καστοριάς, Αρκαδική TV, ΟΡΤ Ηλείας, ΕΝΑ Τηλεόραση Κεντρικής Ελλάδας και Sitia TV Λασιθίου) εκ των οποίων ελάχιστα έχουν πάψει προ πολλού τη λειτουργία τους (Αρχιπέλαγος TV Λέσβου, Ζευς TV Νάξου, Max TV Αργολίδας και NTV Σερρών μετέπειτα Αμφίπολη).

Μάλιστα, ορισμένοι από αυτούς μετέδιδαν επί πολλές ώρες, τις εκπομπές του Αθηναϊκού, παραβιάζοντας το πρόγραμμα τους, μερικοί εκ των οποίων, να υποστούν πρόστιμα και συστάσεις από το ΕΣΡ, ενώ το ίδιο το Zoom, απαγορευόταν ρητά να προβάλλει ενημερωτικό πρόγραμμα, επειδή διέθετε καθαρά άδεια μη ενημερωτικού - ψυχαγωγικού σταθμού.

Την 1η Αυγούστου 2014, το Zoom/GR, μετονομάζεται για τέταρτη φορά, στο ΑΒ (Action Broadcast) Channel και προβάλλει στο μεγαλύτερο μέρος του πρόγραμμα τηλεπωλήσεων, καθώς και την αθλητική/ψυχαγωγική εκπομπή του Τάκη Τσουκαλά Άντε Γεια, η οποία αργότερα το 2018, μετακόμισε στο Extra Channel. Είχε προηγηθεί ανταλλαγή στις συχνότητες των δύο, κοινής ιδιοκτησίας περιφερειακών καναλιών, το οποίο χαρακτηρίστηκε ως «κόλπο γκρόσο» από τον ιδιοκτήτη Βρυώνη, εμφανίζοντας πρώτο το όνομα AB, από όλα τα περιφερειακά κανάλια της Αττικής.

Στις 4 Ιουνίου του 2018, το Νέο Κανάλι αντικατέστησε το Extra Channel το οποίο επανήλθε στις συχνότητες του AB Channel εντάσσοντας τους Γιάννη Παπαγιάννη και Ανδριάνα Ζαρακέλη με το Αποκαλυπτικό Δελτίο και τον Γιώργο Τράγκα με την εκπομπή Ελεύθερος Σκοπευτής ενώ παράλληλα έπαιζε και τηλεπαιχνίδια κουίζ - απάτη, τα οποία κατόπιν καταγγελιών και μη συμμόρφωσης, διακόπηκαν τον Σεπτέμβριο, του ίδιου έτους.

Στις 31 Οκτωβρίου 2018 μετονομάζεται για έκτη φορά στο τωρινό Νέο Epsilon με μικρές αναβαθμίσεις στο πρόγραμμα του, προσθέτοντας στο δυναμικό του την Αννίτα Πάνια με την ψυχαγωγική εκπομπή Annita Airlines (η οποία έναν χρόνο αργότερα αποχώρησε από τον σταθμό, για να πάει στο Open TV), την Φωτεινή Γεωργαντά με την ψυχαγωγική εκπομπή Μόνο για Σένα (η οποία διακόπηκε γρήγορα, λόγω χαμηλού budget και τηλεθέασης), καθώς και τους Μένιο Φουρθιώτη και Νανά Παλαιτσάκη, με τις εκπομπές Αποκαλυπτικά και Μένιος Live, οι οποίες διακόπηκαν έπειτα από παραβίαση σεβασμού της αξιοπρέπειας των συμμετεχόντων στους διαγωνισμούς που είχαν κάνει οι δύο εκπομπές.

Ο Φουρθιώτης που διετέλεσε διευθυντής προγράμματος και στο περιφερειακό κανάλι παρουσίασε για μικρό διάστημα από τον Οκτώβριο του 2020 την εκπομπή Αποδείξεις Live και το δελτίο ειδήσεων με τίτλο E News τα οποία σταμάτησαν αιφνίδια λόγω της σύλληψης του όπως νωρίτερα οι περισσότερες και προαναφερόμενες εκπομπές ενώ πριν την σύλληψη, αποχώρησε από τον σταθμό η Νανά Παλαιτσάκη που αποφάσισε να αποσυρθεί από την δημοσιογραφία μετά από αρκετά έτη παρουσίας, και συνταξιοδοτήθηκε λόγω των προβλημάτων υγείας που αντιμετωπίζει.

Έκτοτε μέχρι και σήμερα το κανάλι διαθέτει αποκλειστικά πρόγραμμα τηλεπωλήσεων σε εικοσιτετράωρη βάση, έχοντας ανάλογο και ολόιδιο πρόγραμμα με τον αδελφό σταθμό Extra Channel, όπως επίσης ίδιο πρόγραμμα, έχει και το ομότιτλο κανάλι της Θεσσαλονίκης, ενώ από το 2022, και τα τρία κανάλια, είναι γενικότερα παρατημένα και γενικότερα στην τύχη τους, με αποτέλεσμα να ενδιαφέρονται πολλοί επιχειρηματίες για την απόκτηση των σταθμών αυτών.

Αντίστοιχα διακόπηκε προσωρινά η λειτουργία του καναλιού επειδή παρέβαινε τη ραδιοτηλεοπτική νομοθεσία σχετικά με την αλλαγή της φυσιογνωμίας του καθώς έχει άδεια μη ενημερωτικού - ψυχαγωγικού χαρακτήρα.

Ιστορικό του παλαιού Epsilon TV
Το Ε ξεκίνησε την λειτουργία του στις 11 Σεπτεμβρίου 2013, αντικαθιστώντας τον πολιτικό τηλεοπτικό σταθμό εθνικής εμβέλειας 902 TV που είχε αγοράσει ένα μήνα νωρίτερα από το KKE, εταιρεία συμφερόντων Φίλιππου Βρυώνη, με την προβολή αρχικά ενός μουσικού προγράμματος και μιας εκπομπής lifestyle. Από τον επόμενο μήνα, το κανάλι απέκτησε πλήρες πρόγραμμα με δελτία ειδήσεων, ψυχαγωγικές εκπομπές και προγράμματα τηλεμάρκετινγκ και την ένταξη στο ενεργητικό, του Μένιου Φουρθιώτη, της Ελεονώρας Μελέτη, του Γιώργου Καραμέρου και του Ευτύχη Μπλέτσα.

Το 2015, στο δυναμικό του παλαιού Ε, εντάχθηκαν και άλλα σημαντικά πρόσωπα της ελληνικής τηλεόρασης, όπως η Κατερίνα Καραβάτου και ο Κρατερός Κατσούλης (την επόμενη χρονιά αποσύρθηκαν λόγω κακής συνεργασίας, ενώ κατέθεσαν ασφαλιστικά μέτρα εναντίον του καναλιού, επειδή διέκοψε αιφνίδια την εκπομπή τους Έτοιμο το Πρωινό), η Ρούλα Κορομηλά (ανασύστησε μετά από πολλά χρόνια το Μπράβο Ρούλα), η Τατιάνα Στεφανίδου, ο Νίκος Ευαγγελάτος, η Κατερίνα Καινούργιου, η Ναταλία Γερμανού, η Χριστίνα Λαμπίρη, η Φαίη Μαυραγάνη, η Αννίτα Πάνια και η Αμαλία Κάντζου. Ενδιάμεσα πρόβαλλε και παλιές τηλενουβέλες μεξικάνικης παραγωγής.

Στις 11 Αυγούστου 2017, το Epsilon TV, πουλήθηκε από τον πρώην ιδιοκτήτη του Φίλιππο Βρυώνη στον επιχειρηματία Ιβάν Σαββίδη με τη συμφωνία να ανακοινώνεται και επίσημα 11 μέρες μετά.

Στις 2 Ιανουαρίου 2018 το πρόγραμμα του παλαιού Ε εμπλουτίστηκε με την προσθήκη Κυπριακών σειρών και ξένων ταινιών και σειρών ενώ τον επόμενο μήνα (2 Φεβρουαρίου) άλλαξε το λογότυπό του (στιλιζαρισμένο ως «epsilontv»), σηματοδοτώντας την νέα εποχή στο κανάλι στο οποίο σταδιακά αναβαθμίστηκε ριζικά το πρόγραμμα, προσθέτοντας, περισσότερες ενημερωτικές και ψυχαγωγικές εκπομπές.

Τον Μάιο του 2018 εντάσσονται στο δυναμικό του υπό μετονομασία σταθμού ο Τζώνη Καλημέρης, η Άλκηστις Μαραγκουδάκη και η Κική Σιλβεστριάδου οι οποίοι αναλαμβάνουν τη γενική διεύθυνση (στη θέση του Μένιου Φουρθιώτη), τον συντονισμό του περιεχομένου προγράμματος (chief content officer) και της λειτουργίας της οντότητας (chief operations officer) αντίστοιχα ενώ στις 17 Σεπτεμβρίου μετονομάστηκε το κανάλι στο σημερινό Open Beyond.

Ωστόσο, το λογότυπο του E παρέμεινε στις τηλεοπτικές οθόνες -σε περιορισμένη εμβέλεια σε Αττική, Κεντρική Μακεδονία, Ανατολική Μακεδονία-Θράκη, Κρήτη και Πελοπόννησο- όταν επτά ημέρες μετά από την αντικατάσταση του πανελλαδικού «epsilontv» από το OPEN, το New TV μετονομάστηκε σε Νέο Epsilon.

Διαθεσιμότητα

Επίγεια Ψηφιακά και Συνδρομητικά
Ο σταθμός έχει περιφερειακού - μη ενημερωτικού χαρακτήρα άδεια, και η εμβέλεια του επιτρέπεται μόνο για τις περιοχές της Αττικής, του Αργοσαρωνικού και της Νότιας Εύβοιας. Το κανάλι μεταδίδεται επίγεια ψηφιακά, στην Αττική μέσω της Digea. Παρόλα αυτά είναι διαθέσιμος και στους συνδρομητές της COSMOTE TV (Θέση 652).

Συνεργασίες και Εμβέλεια εκτός Αττικής
Τρία κανάλια στην επικράτεια, μεταδίδουν σχεδόν σε εικοσιτετράωρη βάση το πρόγραμμα του Αθηναϊκού Epsilon TV, πράττοντας σύμβαση συνεργασίας και λειτουργώντας ως κανάλια - παραρτήματα, κάτι που βάσει του ΕΣΡ, είναι νομικά και συνταγματικά παράνομο.

Παραδείγματα αποτελούν το AE Channel του Νομού Θεσσαλονίκης με τον οποίον συνεργάζεται από το Νοέμβριο του 2020 και λειτουργεί ως συνέχεια των New TV Thessaloniki και Extra Thessaloniki και του πάλαι ποτέ μουσικού - ψυχαγωγικού σταθμού Πανόραμα TV (αρχικά Astra TV), με πρωτύτερη έδρα στην Καλαμαριά και σημερινή στη Θεσσαλονίκη εκπέμποντας στην περιοχή αυτής, της Κεντρικής Μακεδονίας και της Χαλκιδικής και το οποίο έχει άδεια μη ενημερωτικού χαρακτήρα όπως και το Αθηναϊκό αλλά χαρακτηρίζεται από το πρόγραμμα του ως «κανάλι ζόμπι», προβάλλοντας και πολύωρες τηλεπωλήσεις από επιχειρήσεις που δραστηριοποιούνται στη Βόρεια Ελλάδα, κυρίως τις απογευματινές ώρες, ενώ τις εορτές (Χριστούγεννα, Πάσχα κ.ά.), προβάλλει και παραδοσιακό εορταστικό πρόγραμμα κονσέρβα, από το αρχείο του πάλαι ποτέ προκατόχου του Πανόραμα TV.

Παράλληλα ορισμένα προγράμματα του Ε, μεταδίδονται και στην περιοχή της Πελοποννήσου, της Νότιας Στερεάς Ελλάδας και των Κυθήρων, μέσω της Νότιας Ελληνικής Τηλεόρασης (ή αλλιώς NET) του Νομού Μεσσηνίας, με έδρα την Καλαμάτα, καθώς και στις περιοχές της Κρήτης, μέσω του ομώνυμου σταθμού του Νομού Λασιθίου το οποίο αποτελεί συνέχεια του πρώην Τηλεκρήτη, με έδρα την Ιεράπετρα, τα οποία σε αντίθεση με τα δύο παραπάνω στην Αθήνα και τη Θεσσαλονίκη έχουν άδεια γενικού ενημερωτικού χαρακτήρα. Ωστόσο αν και χρησιμοποιούν παρόνομα του New Εpsilon TV συνεχίζουν να μεταδίδουν δικό τους πρόγραμμα με εκπομπές και δελτία ειδήσεων ενώ για μικρό χρονικό διάστημα μέχρι τον Φεβρουάριο του 2021 η ΝΕΤ Μεσσηνίας προέβαλε σε καθημερινή βάση ενημερωτική εκπομπή για τα νέα της Μεσσηνίας και της Πελοποννήσου με την ονομασία NET Live από τις 21:00 μέχρι τις 23:00 από τα στούντιο του σταθμού στην Καλαμάτα.

Μέχρι τις αρχές του 2022 μεταδιδόταν και στην Ανατολική Μακεδονία και τη Θράκη μέσω του a.Epsilon του Νομού Δράμας που αποτελεί συνέχεια του TVΔ και μετονομάστηκε σε EΔ (Έψιλον Δράμας ή Έψιλον Δέλτα) το οποίο πλέον απέκτησε δικό του τοπικό πρόγραμμα ενώ τα προηγούμενα χρόνια αναμετέδιδε τα προγράμματα του Extra Channel και του ΑΡΤ όπως αντίστοιχα με το Νέο Epsilon Κρήτης το οποίο μεταδίδει από την έναρξη λειτουργίας του δελτία ειδήσεων που για αρκετό διάστημα διακόπηκαν και επανήλθαν λίγα χρόνια αργότερα στα οποία αναφέρεται και η ονομασία "a.Epsilon".

Τέλος, στην Κύπρο, μερικά προγράμματα του σταθμού μεταδίδουν και οι σταθμοί παγκύπριας εμβέλειας με έδρα και κεντρικές εγκαταστάσεις στη Λεμεσό Capital TV και Plus TV (ο οποίος διαθέτει υποκατάστημα στη Λευκωσία και φέρει το ίδιο λογότυπο - αντιγραφή με το Ελληνικό Epsilon), οι οποίοι έχουν πράξει σύμβαση για συνεργασία και με το πρώην πανελλαδικό Epsilon.

Φυσιογνωμία
Το κανάλι, διαθέτει άδεια μη ενημερωτικού περιεχομένου, και προέβαλλε ενημερωτικό πρόγραμμα (βάσει ελληνικής νομοθεσίας απαγορεύεται). Ως εκ τούτου, τον Σεπτέμβριο του 2015, το ΕΣΡ επέβαλλε πρόστιμο 15.000 ευρώ στο κανάλι, καθώς έκρινε ότι μόνο μια φορά μπορεί να γίνει η δήλωση «φυσιογνωμίας προγράμματος» ενός σταθμού, βάσει του νόμου 3592/2007. Στις 24 Ιουνίου 2019 κάλεσε σε απολογία τον σταθμό, για συνέχιση παράβασης της νομοθεσίας περί φυσιογνωμίας του.

Πριν την σύλληψη του Φουρθιώτη, το κανάλι με την σημερινή του ονομασία, διέθετε δελτίο ειδήσεων και ψυχαγωγικές εκπομπές, κάτι που σύμφωνα με τον νόμο απαγορεύεται, επειδή έχει άδεια μη ενημερωτικού ψυχαγωγικού χαρακτήρα. Επίσης, σύμφωνα με την διάταξη του ΕΣΡ, το Epsilon TV, και οι συνεργαζόμενοι τηλεοπτικοί σταθμοί του, έχουν κατά επανάληψη κατηγορηθεί για ενδεχόμενη παραβίαση των διατάξεων περί της μη αποστολής εκζητηθέντων στοιχείων, και πιθανή παραβίαση διατάξεων περί δικτύωσης, και από τον Οκτώβριο του 2018, συνεχίζει να εκπέμπει το πρόγραμμα του, στην Κεντρική Μακεδονία, την Πελοπόννησο, την Κρήτη και την Ανατολική Μακεδονία-Θράκη, μέσα από τοπικά κανάλια δορυφόρους που ονομάζονται «E» και αναμεταδίδουν τον σταθμό σε εικοσιτετράωρη βάση ενώ δεν έχουν δικό τους διακριτικό τίτλο και χρησιμοποιούν παραλλαγές του Epsilon TV. Οι συγκεκριμένοι τηλεοπτικοί σταθμοί, μαζί με το Epsilon TV Αττικής κλήθηκαν σε απολογία από το ΕΣΡ για «απουσία αυτονόμου προγράμματος» και «παράνομη αναμετάδοση προγράμματος» ενώ μόνο το Αθηναϊκό κανάλι παραπέμπεται και για «εκπομπή κατά τρόπο που προσήκει σε σταθμό εθνικής εμβέλειας».

Ιδιοκτησία και ονομασίες του σταθμού
Το κανάλι έχει αλλάξει αρκετές φορές ιδιοκτησία στην ιστορία του, και έξι φορές ονομασία. Ωστόσο, ο φορέας που το διαχειρίζεται μέχρι και σήμερα, είναι η Star Ελληνική Ραδιοτηλεοπτική Α.Ε.

Επικρίσεις

Στις 31 Οκτωβρίου 2018, ο ιδιοκτήτης των σταθμών Extra Channel και Νέο Epsilon Φίλιππος Βρυώνης, έκανε ξανά το «ηλίθιο» και «ανούσιο κόλπο γκρόσο» δίνοντας εντολή στον πάροχο της Digea, να μετονομάσει το δεύτερο κανάλι και τους αδελφούς σταθμούς σε Αττική, Κεντρική Μακεδονία, Ανατολική Μακεδονία-Θράκη και Κρήτη, στο «AE Channel», με κύριο στόχο να εμφανίζονται πρώτα σε ορισμένους δέκτες, παροτρύνοντας κυρίως τους ηλικιωμένους να αγοράζουν προϊόντα από τον σταθμό του, κάτι που γνωστοποιήθηκε και από τη ραδιοτηλεοπτική αρχή, ενώ αντίστοιχα ο ιδιοκτήτης έχει μπερδέψει αλφαβητικά το Extra με το Epsilon, με αποτέλεσμα το Extra να εμφανίζεται στην πρώτη συχνότητα των περιφερειακών Αττικής και το Νέο Epsilon στην δεύτερη συχνότητα των περιφερειακών Αττικής. Παρόμοια περίπτωση, υπάρχει και στην COSMOTE TV, η οποία ενέταξε το Νέο Epsilon, με το όνομα «α.Epsilon». Ωστόσο, από τις 3 Σεπτεμβρίου 2021, η Digea, κατόπιν αλλαγής συχνοτήτων λόγω απονομής φάσματος των 700 MHz στις εταιρείες κινητής τηλεφωνίας αποφάσισε να εντάξει και τα δύο κανάλια του Βρυώνη στον ίδιο δίαυλο, ταξινομώντας όλα τα περιφερειακά της Αττικής, σε αλφαβητική σειρά:
1η συχνότητα 30 UHF (Alert TV, ΑΡΤ, Attica TV, Blue Sky, One Channel).
2η συχνότητα 31 UHF (Action 24, Epsilon TV, Extra Channel, High TV, Kontra Channel).
3η συχνότητα 34 UHF (MAD TV, Nickelodeon, Rise TV, Smile TV).

Στις 4 Αυγούστου 2021 και για λίγες μέρες, και τα 6 κανάλια του Βρυώνη, δεν εξέπεμπαν καθόλου πρόγραμμα, για άγνωστους μέχρι στιγμής λόγους, μεταδίδοντας μονάχα μαύρη εικόνα ή test card. Ωστόσο επέστρεψαν ενώ το Epsilon Θεσσαλονίκης προέβαλε πρόγραμμα για λίγο διάστημα σε αναλογία wide (4:3) μέχρι την επαναφορά του σε 16:9.

Δυο χρόνια πριν, το ΕΣΡ επέβαλε διαγραφή από το μητρώο της αρχής στα 2 εκ των 6 καναλιών του επιχειρηματία, στα Epsilon Λασιθίου και Δράμας, καθώς όντας με τις προηγούμενες τους ονομασίες ως Τηλεκρήτη και ως TV Δέλτα αντίστοιχα είχαν διακόψει προσωρινά τη λειτουργία τους, το πρώτο από τις 26 Οκτωβρίου 2016 μέχρι την 1η Οκτωβρίου του 2018 και το δεύτερο από τις 22 Μαρτίου μέχρι την 1η Ιουνίου 2018 λόγω χρωστούμενων ενοικίων στην πάροχο εταιρεία Digea καθώς βάσει νόμου έπρεπε να λειτουργούν αδιάλειπτα. Ωστόσο συνεχίζουν να εκπέμπουν καθώς οι ιδιοκτησιακοί φορείς των καναλιών έχουν κάνει προσφυγή για να συνεχιστεί και τυπικά η λειτουργία τους, είτε με τις παλιές είτε με τις τωρινές τους ονομασίες παρότι παραβιάζουν κάθετα και ρητά την ραδιοτηλεοπτική νομοθεσία.

Διαφημιστική Παραπλάνηση
Τα κανάλια του Βρυώνη, κατηγορήθηκαν στο παρελθόν, από τον ιδιοκτήτη της ιταλικής εταιρίας μόδας Versace, καθώς ο ίδιος ο Βρυώνης, χρησιμοποιούσε την επωνυμία του, για την προώθηση και πώληση προϊόντων στην Ελλάδα και την Κύπρο, χωρίς την άδεια και συγκατάθεση του, προσελκύοντας διάφορα πρόσωπα της εγχώριας showbiz για να τα διαφημίσουν, προκειμένου να προσελκύσουν το καταναλωτικό κοινό, παραπλανώντας το να τα αγοράσει, σε αστείες τιμές. Παρόμοια κίνηση, έκαναν και οι υπεύθυνοι της Τουρκικής εταιρίας Kumtel, η οποία πουλάει στην χώρα τις γνωστές σόμπες και τα ηλεκτρικά καλοριφέρ.

Σημειώσεις

Παραπομπές

Εξωτερικοί σύνδεσμοι
Επίσημη ιστοσελίδα του Epsilon TV

Ιδιωτικοί τηλεοπτικοί σταθμοί περιφερειακής εμβέλειας (Αττική)
Τηλεοπτικά κανάλια και σταθμοί οι οποίοι ιδρύθηκαν το 2018